ज़ांस्करी
ज़ांस्करी उत्तर भारत के लद्दाख में पाया जाने वाला घोड़ा प्रजाति का जीव है। इसका नाम कारगिल ज़िला के ज़ांस्कर घाटी के आधार पर रखा गया है। यह हिमाचल प्रदेश के स्पीति घोड़े की नस्ल की तरह ही है। यह उच्च स्थानों पर काम करने के लिए बहुत ही अनुकूल जीव है। स्पीति की तरह, यह पड़ोसी तिब्बत के तिब्बती नस्लों के घोड़ों के समान है। इस नस्ल को आज संकटग्रस्त माना जाता है, क्योंकि आज यह केवल कुछ सौ की संख्या में ही जीवित हैं। इसके सरंक्षण के लिए भारत में एक कार्यक्रम शुरू किया गया है।